open-index/open-wikipedia-markdown huggingface dataset:
Oiva R. Kyrö

**Oiva Raitis Kyrö** (8. maaliskuuta 1883 Orimattila – 5. huhtikuuta 1928 Helsinki) oli suomalainen päätoimittaja.

Kyrön vanhemmat olivat tilallinen Karl Kyrö ja Karolina Lagervik. Hän pääsi ylioppilaaksi 1902 ja opiskeli Helsingin yliopistossa jonkin aikaa. Kyrö toimi lehtimiehenä vuodesta 1902 alkaen. Hän oli Nuori Suomi- ja Päivä-lehtien toimitussihteerinä, Pohjanmaa-lehden päätoimittajana 1910–1912 sekä Sanomalehtien Tietotoimiston ja Suomen Tietotoimiston toimitussihteerinä 1912–1918. Kyrö oli Helsingin Sanomien vakinaisena toimittajana ja toimitussihteerinä vuodesta 1918 alkaen aina kuolemaansa saakka. Kyrö oli Tuulispää-pilalehden päätoimittajana 1920–1928 ja Dagens Nyheter-lehden kirjeenvaihtajana 1919–1928. Hän toimi myös Onni V. Tuiskun säätiön hallituksen puheenjohtajana.

Kyrö oli naimisissa vuodesta 1921 Toini Maria Oksalan kanssa.

## Lähteet
Dovžanskin piiri

**Dovžanskin piiri** (); 12.5.2016 saakka **Sverdlovskin piiri** (; ) on hallinnollinen piiri Ukrainan Luhanskin alueen kaakkoisosassa. Piirin hallinnollinen keskus on Dovžanskin kaupunki (; aiempi Sverdlovsk; 62&nbsp;993 as., 2021). Itä-Ukrainan sodan seurauksena piiri on kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin. Piiri rajoittuu sekä idässä että etelässä Venäjän Rostovin alueeseen.

Heinäkuuhun 2020 asti Dovžansk oli erillisen kaupunkipiirinsä keskus eikä ollut osa Dovžanskin piiriä. Sekä piiri että sen hallintokeskuksen nimi muutettiin Ukrainan parlamentin päätöksellä 12.5.2016 osana maan pyrkimystä luopua kommunistisen ja fasistisen perinteen mukaisista paikkakuntanimistä. Ukrainan vuoden 2020 aluehallinnollisessa uudistuksessa alueiden alaisten paikallispiirien lukumäärää vähennettiin huomattavasti. Tällöin Dovžanskin piiri muutti muotoaan, laajeni huomattavasti (de jure) ja seudun kaupunkialueet liitettiin piiriin. Uudeksi pinta-alaksi tuli 2&nbsp;150 neliökilometriä.

Ukrainan tilastokeskus arvioi piirin väkiluvuksi 206&nbsp;360 (2021; 12&nbsp;039 as./2017). Kaupunkilaisiksi heistä tilastoitiin 88,5 prosenttia (182&nbsp;610 as.), mikä sisälsi neljän kaupungin (Voznesenivka, Dovžansk, Sorokyne, Suh’odilsk) ja 17 kaupunkityyppisen taajaman asukaat.

## Lähteet

## Aiheesta muualla

*Piirin sosiaalis-taloudellinen peruskuvaus ("Sotsialno-ekonomitšnyi pasport, 2012"; doc   (oblrada.lg.ua)
*Sverdlovskin piirivaltuuston ja piirin kyläneuvostojen yhteystietoja (1.4.2013)   (oblrada.lg.ua)
Woldemar Westzynthius

**Herman Woldemar Westzynthius** (8. kesäkuuta 1858 Kokemäki – 30. maaliskuuta 1905 Helsinki) oli suomalainen toimittaja, lennätinvirkailija ja liikemies, joka perusti vuonna 1887 Suomen ensimmäisen uutistoimiston Suomen Sähkösanomatoimiston, nykyisen Suomen Tietotoimiston edeltäjän.

Westzynthiuksen vanhemmat olivat Venäjän armeijan everstiluutnantti Herman Brynolf Westzynthius (1822–1870) ja porilaisen kauppiaan Johan Fredrik Bäckmanin tytär Maria Emilie Bäckman (1830–1915). Hänen sisarensa Augusta Emilia oli naimisissa taidehistorian professori Johan Jakob Tikkasen kanssa. Westhyntziuksen puolisona oli vuodesta 1900 Anni Aurora Kurtén (1864–1946), jonka isä oli kauppaneuvos Joachim Kurtén.

Westzynthius kävi Haminan kadettikoulua, mutta keskeytti sen siirtyessään lennätinlaitoksen palvelukseen lennätinvirkailijaksi. Hän toimi sivutoimisesti myös *[[Helsingfors Dagblad]]in* ja sen lyhytaikaisen seuraajan *[[Dagbladet (1888)|Dagbladetin]]* toimittajana. Westzynthius perusti syksyllä 1887 Suomen ensimmäinen uutistoimiston Suomen Sähkösanomatoimiston, joka aloitti toimintansa 1. marraskuuta 1887. Hän myi toimiston vuonna 1894 Uno Alfons Wasastjernalle. Westzynthius toimi myös Helsingin Sentraalikirjapainon, Hangon sanomalehtiosakeyhtiön ja viimeksi Borgströmin tupakkatehtaan toimitusjohtajana. Hänet valittiin vuonna 1896 Helsingin kaupunginvaltuustoon. Hänellä oli hovineuvoksen arvonimi.

Westzynthius oli yksi vuoden 1899 suuren adressin puuhamiehistä. Hän kuului hanketta valmistelleeseen adressikomiteaan, ja adressilistat sidottiin kansiin hänen omistamassaan kirjapaino Phoenixissa. Hän kuului myös Pietariin matkustaneeseen suureen lähetystöön edustaen valtakirjalla Hiittisten kuntaa.

Woldemar Westzynthius on haudattu Hietaniemen vanhalle hautausmaalle. 

## Lähteet
Syö juo mies nainen

**Syö juo mies nainen** () on Ang Leen ohjaama taiwanilais-yhdysvaltalainen draamakomedia vuodelta 1994. Elokuva kuvattiin ohjaajan synnyinmaassa Taiwanilla, ja sitä pidetään Leen läpimurtona Aasian ulkopuolisille markkinoille. Tämän jälkeen Lee pääsi ohjaamaan kansainvälisiä suurtuotantoja muun muassa Hollywoodiin. Elokuva päättää Ang Leen trilogian, jonka aiemmat osat olivat *Pushing Hands* (1992) ja *[[Hääjuhla (elokuva)|Hääjuhla]]* (1993).

## Juoni
Makuaistinsa menettänyt vanha mestarikokki Zhu elää Taipeissa isossa talossaan yhdessä kolmen naimattoman tyttärensä kanssa. Yksi heistä on kristityksi kääntynyt kemian opettaja, toinen lentoyhtiön päällikkö, ja kolmas vasta opiskelija. Heidän yhteinen elämänsä keskittyy sunnuntaisiin illallisrituaaleihin. Elokuvan teemoja ovat perheen sisäiset suhteet ja pyrkimykset ylittää sukupolvien kuilu ruoanlaiton ja ruokapöytäkeskustelujen avulla.

## Rooleissa

## Vastaanotto ja myöhempi arvostus
Suopeat arvostelut ympäri maailmaa saanut elokuva tuotti muun muassa viisi ehdokkuutta Film Independent Spirit Awards -gaalassa 1995 sekä parhaan vieraskielisen elokuvan ehdokkuuden sekä Oscareissa, Golden Globessa että brittiläisessä  Baftassa. Asia-Pacific-filmijuhlilla se palkittiin parhaana elokuvana ja leikkauksestaan.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.

## Lähteet
Ilkka A. Jokinen

**Ilkka A. Jokinen** (s. 27. joulukuuta 1957 Tampere) on suomalainen näyttelijä. Hän on näytellyt Tampereen Ylioppilasteatterissa, Tampereen Työväen Teatterissa, Tampereen Teatterissa, Tampereen Komediateatterissa, Kemin kaupunginteatterissa, Eurooppa Nelosen Sappeen kesäteatterissa, Hämeenlinnan Kesäteatterissa ja KOM-teatterissa. Vuonna 1995 alkaneessa Radio 957:n *Tampereenkielisissä uutisissa* Jokinen esittää Hönttä-nimistä uutistenlukijaa. Hän on näytellyt myös muutamissa elokuvissa ja televisiosarjoissa, kuten *[[Kotikatu]]*, *[[Young Love (elokuva)|Young Love]]*, *[[Taivaan tulet (televisiosarja)|Taivaan tulet]]* ja *[[Korpelan kujanjuoksu]]*.

Huhtikuun kuntavaaleissa 2025 Jokinen sai 343 ääntä ja nousi SDP:n varavaltuutetuksi. Hän sai paikan kulttuuri- ja vapaa-aikalautakunnasta ja Sara Hildénin taidemuseon johtokunnasta.

## Filmografia
### Elokuvat

### Televisiosarjat

## Lähteet

## Aiheesta muualla
*
Villikaislat

**Villikaislat** (*Les Roseaux sauvages*) on André Téchinén ohjaama ranskalainen draamaelokuva vuodelta 1994. Téchiné on myös käsikirjoittanut omaelämäkerrallisen elokuvansa yhdessä Olivier Massartin ja Gilles Taurandin kanssa.

## Juoni
Lounais-Ranskassa Algerian sodan aikana vuonna 1962 ujo, työväenluokkainen teinipoika François (Gaël Morel) käy lukiota ja intoilee elokuvista ja kirjallisuudesta parhaan kaverinsa, kommunistiperheen tytön Maïtén (Élodie Bouchez) kanssa. Maïtén äiti, rouva Alvarez (Michèle Moretti), on François’n äidinkielen opettaja. Sisäoppilaitoksensa asuntolassa François tutustuu rohkean aistilliseen Sergeen, maahanmuuttajaviljelijöiden poikaan (Stéphane Rideau), ja ystävyys johtaa homoseksuaalisiin kokeiluihin. Pian Serge ihastuukin Maïtéen, joka kuitenkin rakastaa François’ta. Sergen veli Pierre kaatuu Algerian sodassa, ja Maïtén äiti ottaa tämän raskaasti koska kieltäytyi auttamasta Pierreä välttämään joutumista rintamalle.

## Vastaanotto ja jälkimaine
*Villikaislat* sai Louis Delluc -palkinnon ja Parhaan elokuvan César-palkinnon. César-gaalassa palkittiin myös Téchiné parhaasta ohjauksesta, Élodie Bouchez vuoden tulokkaana sekä työryhmä elokuvan käsikirjoituksesta.

*[[The New York Times]]in* kriitikot valitsivat *Villikaislat* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Tähkäkimikki

**Tähkäkimikki** (*Actaea racemosa*) on monivuotinen konnanmarjoihin kuuluva leinikkikasvi. Se kasvaa alkuperäisenä Pohjois-Amerikan itäosassa Yhdysvalloissa ja Kanadassa. Tähkäkimikkiä käytetään monivuotisena koristekasvina, puutarhaperennana ja lääkekasvina. Sitä on käytetty lääkekasvina monin tavoin Pohjois-Amerikan intiaaniheimoista alkaen. Nykyajan lääkinnässä sen kuivatusta juuresta tehdyt valmisteet ovat käytössä varsinkin naisten kuukautisvaivojen ja vaihdevuosioireiden hoidossa.

Tähkäkimikki kasvaa 1–2,6 metriä korkeaksi. Sillä on vahva juurakko, joka on musta ja nystermäinen. Lehdet ovat parilehdykkäiset, muita konnanmarjoja muistuttavat. Pienet valkoiset kukat muodostavat pitkän tähkämäisen terttukukinnon. Hedelmätyyppi on tuppilo. Ravistettaessa tyhjänä niiden ääni muistuttaa kalkkarokäärmeen varoitusääntä, mistä juontuu joitain englanninkielisiä kansanomaisia nimiä kasville.

## Lähteet

## Aiheesta muualla
* Suomen Lajitietokeskus: Tähkäkimikki (''Actaea racemosa'')
* Pinkka – Lajintuntemuksen oppimisympäristö: Tähkäkimikki (''Actaea racemosa'')
*Puutarha.net: Tähkäkimikki (''Cimicifuga racemosa'')
*ITIS: ''Actaea racemosa'' 
*United States Department of Agriculture (USDA): ''Actaea racemosa'' 
*Pherobase: Floral volatiles of Cimicifuga racemosa
Luettelo Vesilahden julkisista taideteoksista ja muistomerkeistä

**Luettelo Vesilahden julkisista taideteoksista ja muistomerkeistä** sisältää Vesilahden kunnassa olevat pysyvät patsaat, muistomerkit ja muistolaatat.

__TOC__
## Julkiset taideteokset, muistomerkit ja muistolaatat

## Lähteet
Fujitsu FR-V

**Fujitsu FR-V** (FR-V on lyhenne Fujitsu RISC-VLIW) on Fujitsun valmistama 32-bittinen mikroprosessori. Suoritin tukee sekä VLIW- että vektorikomentojen suorittamista samaan aikaan.

Suoritin on julkaistu vuonna 2005 käyttöön kuluttajalaitteissa esimerkiksi videokuvan käsittelyyn.

## Käyttöjärjestelmätuki
Linux tukee suoritinta.

VxWorks tukee suoritinta.

## Lähteet
Joon

**Joon** on ranskalainen lentoyhtiö. Se on Air Francen tytäryhtiö, joka on suunnattu erityisesti Y-sukupolven edustajille. Sen kotikenttä on Pariisin Charles de Gaullen kansainvälinen lentoasema.

Yhtiön on suunniteltu aloittavan keskipitkän matkan lennot syksyllä 2017. Ensimmäisiä kohteita ovat todennäköisesti Berliini, Lissabon, Porto ja Barcelona. Joon vuokraa aluksi emoyhtiö Air Francelta kuusi Airbus A321 -konetta. Se aloittaa kaukolennot kesäkaudella 2018 käyttäen kolmea tai neljää Airbus A340 -konetta. Lisäksi yhtiöllä on suunnitelmissa hankkia Airbus A350 -koneita.

Tarkempia tietoja Joonista on julkistettu niukasti. Air Francen mukaan yhtiö on ”suunnattu nuorelle, työssäkäyvälle asiakaskunnalle, millenniaaleille, joilla digitaalinen teknologia on elämäntyylin keskiössä”. Se ei ole perinteinen halpalentoyhtiö, vaan lippujen hintoja pyritään alentamaan muun muassa matkustamohenkilökunnan työsopimusten uudelleenjärjestelyllä.

## Lähteet

## Aiheesta muualla
* Joon Air Francen sivuilla
Karvaskaunokki

**Karvaskaunokki** eli **karvasohdake** (*Centaurea benedicta*, syn. *Cnicus benedictus*) on yksivuotinen kaunokkilaji, joka on tunnettu vuosisatoja lääkekasvina Euroopassa.

Karvaskaunokki on piikkinen, ohdakkeita hieman muistuttava ruohokasvi. Varsi on runsashaarainen ja karvainen. Lehdet ovat pitkulaiset, parihalkoiset ja piikkilaitaiset. Mykeröt kasvavat yksittäin, ne ovat keltakukkaiset ja niiden kehto-osa on haarautuvien piikkien ympäröimä.

Karvaskaunokki kasvaa alun perin Välimeren alueen maissa sekä Länsi- ja Keski-Aasiassa. Monissa Keski-Euroopan maissa ja Pohjois-Amerikassa sitä esiintyy levinneenä.

## Lähteet

## Aiheesta muualla
* Suomen Lajitietokeskus: Karvaskaunokki – ''Centaurea benedicta''
Novopskovin piiri

**Novopskovin piiri** (, ) on yksi Ukrainan Luhanskin alueen pohjoisosan hallinnollisista piireistä. Piirin hallinnollinen keskus on Novopskovin kaupunkityyppinen taajama.

Ukrainan tilastokeskus arvioi piirin väkiluvuksi 34&nbsp;233 ihmistä (1.1.2017). Kaupunkilaisiksi tilastoitiin kahden kaupunkityyppisen taajaman väestö: Novopskov (Новопсков, 9&nbsp;777 as.) ja Bilolutsk (Білолуцьк, 3&nbsp;859 as.).

## Lähteet

## Aiheesta muualla

*Novopskovin piirivaltuuston ja piirin kyläneuvostojen yhteystietoja (1.4.2013)   (oblrada.lg.ua)
Fidžin siirtomaa

**Fidžin siirtomaa** () oli brittiläiseen imperiumiin kuulunut kruununsiirtomaa, joka oli olemassa vuosien 1874 ja 1970 välillä nykyisen Fidžin alueella. Rotuma liitettiin osaksi siirtomaata vasta vuonna 1881.

Ensimmäiset eurooppalaiset Fidžin lähettyvillä olivat alankomaalaiset, jotka purhejtivat Abel Tasmanin johdolla saarten ohi vuonna 1646. Ensimmäinen britti, joka ohitti saaret, oli James Cook vuonna 1774. Vuonna 1789 kapteeni William Bligh ohitti Fidžin pelastusveneellään Bountyn kapinan jälkeen, mutta palasi tutkimaan saaria uudestaan 1792. 

Fidži oli lyhyen aikaa kuningaskunta vuosina 1871–1874 ja sen kuninkaana toimi Seru Epenisa Cakobau. Brittien syrjäyttämä Cakobau, ja joukko muita korkea-arvoisia fidžiläisiä päälliköitä, allekirjoitti sopimuksen, jonka nojalla he luopuivat itsenäisyydestään. Tämän jälkeen Fidžistä tuli kruununsiirtomaa.

Brittien alaisuudessa Fidžin talous keskittyi plantaasitalouteen. Erityisesti santelipuun viljely oli herättänyt eurooppalaisten kiinnostuksen jo ennen Fidžin ajautumista Britannian alusmaaksi. Ensimmäiseksi kuvernööriksi Fidžille nimitettiin Arthur Hamilton-Gordon, jonka päätöksellä fidžiläiset maksoivat veronsa maataloustuotteilla (eivätkä rahalla) ja siirtokuntaa hallittiin paikallisen päällikköluokan kautta. Tämän seurauksena fidžiläiset eivät juurikaan eurooppalaistuneet.

Oltuaan siirtomaana miltei 100 vuotta Fidžin siirtomaa itsenäistyi Fidžin dominiona vuonna 1970, Elisabet II:n pysyessä maan valtionpäämiehenä.

## Lähteet
Marjinkan piiri

**Marjinkan piiri** (; ) oli hallinnollinen piiri Ukrainan Donetskin alueella. Piirin hallinnollinen keskus oli Marjinkan kaupunki (; 9&nbsp;672 as., 2017). Heinäkuussa 2020 Ukrainan piirijakoa muutettiin, ja Marjankan piiri liitettiin pohjoisosiltaan laajentuneeseen Pokrovskin piiriin ja eteläosiltaan Volnovah’an piiriin. 

Ukrainan tilastokeskus arvioi piirin väkiluvuksi 81&nbsp;890 ihmistä (1.1.2017). Kaupunkilaisiksi heistä tilastoitiin Marjinkan, Krasnohorivkan (Красногорівка, 15&nbsp;643 as.) ja Kurah’oven (Курахове, 19&nbsp;511 as.) kaupunkien sekä piirin kolmen kaupunkityyppisen taajaman asukaat Illinka (Іллінка, 438 as.), Oleksandivka (Олександрівка, 3&nbsp;973 as.) ja Staromyh’ailivka (Старомихайлівка, 5&nbsp;192 as.).
 
## Lähteet

## Aiheesta muualla
Aleksandriansenna

**Aleksandriansenna** (*Senna alexandrina*) on hernekasvilaji, jota käytetään lääkekasvina ulostuslääkkeen valmistukseen. Se sisältää glykosideihin kuuluvia sennosideja useaa eri tyyppiä, joita on varsinkin lehdissä ja paloissa.

Aleksandriansenna on matala pensas, joka kasvaa metrin korkuiseksi. Parilehdykkäisissä lehdissä on 3–7 lehdykkäparia. Kukat ovat kirkkaankeltaiset. Palot ovat vihertävänruskeat, ohuet ja käyrät. Palossa on 6 tai 7 siementä. Laji esiintyy alkuperäisesti Pohjois-Afrikassa, Sudanissa, Mauritaniassa, Malissa ja Egyptin Siinaissa.

## Lähteet

## Aiheesta muualla
*Suomen Lajitietokeskus: Aleksandriansenna (''Senna alexandrina'')
*ITIS: ''Senna alexandrina'' 
*Centre for Agriculture and Biosciences International (CABI): ''Senna alexandrina'' 
*European Medicines Agency, Committee on Herbal Medicinal Products: Assessment report on ''Senna alexandrina'' Mill. (''Cassia senna'' L.; ''Cassia angustifolia'' Vahl), folium and fructus, 2017  (pdf)
Sotiemme sankaritarinat

**Sotiemme sankaritarinat** on toimittaja Marko Mannilan kirjoittama kirja, joka kertoo 20 suomalaisille sotilaille voitokasta tositarinaa talvi-, jatko- ja Lapin sodasta. Tarinat eivät ole sidoksissa keskenään, ja mukana on tunnettuja sotaretkiä kuten Suursaaren valtaus, ja vastaavasti pieniä yksittäisiä sankaruuden osoituksia kuten Ojasen bunkkerin tuhoaminen Ohtassa 1942. 

Muiden tarinoiden tapahtumapaikat ovat talvisodassa Russarö, Kuivaniemi, Tolvajärvi, Pelkosenniemi, Lemetti sekä Kitilä. Jatkosota: Bengtskär, Säiniö, Krivi, Petrovski Jam, Suursaari, Someri, Ahvenanmeri, Lavansaari, Helsinki, Kotka ja Sammatus. Lapin sodan sotaretken paikkana on Tornio.

Teoksen kirjoittaja Marko Mannila (s. 1962) on helsinkiläinen toimittaja ja viestintäasiantuntija, joka harrastaa sotahistoriaa. Teoksen tarinat perustuvat tositapahtumiin. Teos perustuu haastatteluihin ja historialliseen tutkimustyöhön.

## Lähteet

* 

### Viitteet
Gambian presidentti

**Gambian tasavallan presidentti** () on sekä Gambian valtionpäämies että hallituksen päämies. Presidentti on myös maan asevoimien ylipäällikkö. Gambian tämänhetkinen presidentti on Adama Barrow.

## Gambian valtionpäämiehet
### Monarkki
Gambian ollessa Commonwealth realmina Yhdistyneen kuningaskunnan monarkki, joka oli tuolloin kuningatar Elisabet II, toimi maan valtionpäämiehenä.

### Presidentit ja valtionpäämiehet

## Lähteet
Norjan kuningaskunta (872–1397)

**Norjan valtakunta** tai **Norjan kuningaskunta** (, , ) viittaavat Norjan kuningaskuntaan suurimmillaan 1200-luvulla pitkän sisällissodan jälkeen. Kuningaskuntaan kuului nykyisen Norjan alue, nykyisen Ruotsin Jämtlandin, Härjedalenin, Bohuslänin sekä Idren ja Särnan alueet sekä Norjan merentakaiset alueet, joita norjalaiset merimiehet olivat asuttaneet vuosisatoja ennen alueiden liittämistä kuningaskuntaan. Norja, jonka laajentuminen alkoi kuningaskunnan perustamisesta vuonna 872, oli suurimmillaan vuosien 1240 ja 1319 välillä. 

## Katso myös
*Norjan historia
*Viikingit
Saint Christopher-Nevis-Anguilla

**Saint Christopher-Nevis-Anguilla** oli Britannian siirtomaa Länsi-Intiassa vuodesta 1882 vuoteen 1983, käsittäen Anguillan saaren (vuoteen 1980), Nevisin sekä Saint Christopherin. Vuodesta 1882 vuoteen 1951 ja uudelleen vuodesta 1980 siirtomaa tunnettiin englannin kielellä yksinkertaisesti nimellä **Saint Christopher and Nevis**. Siirtomaa itsenäistyi 19. syyskuuta 1983 nimellä Saint Kitts ja Nevis.

## Lähteet

## Aiheesta muualla
Presley

**Presley** on muun muassa seuraavien henkilöiden sukunimi:

*Elvis Presley (1935–1977), yhdysvaltalainen laulaja, muusikko ja elokuvanäyttelijä, "rock and rollin kuningas"
*Jenna Presley (s. 1987), yhdysvaltalainen pornonäyttelijä
*Lisa Marie Presley (1968–2023), yhdysvaltalainen laulaja, Elvis Presleyn tytär
*Margaret Presley, o.s. Woodbridge (1902–1995), yhdysvaltalainen uimari ja olympiavoittaja
*Priscilla Presley (s. 1945), yhdysvaltalainen televisio- ja elokuvanäyttelijä, Elvis Presleyn leski
*Vernon Presley (1916–1979), Elvis Presleyn isä.
Jens Bjørneboe

**Jens Bjørneboe** (9. lokakuuta 1920 Kristiansand, Vest-Agder, Norja – 9. toukokuuta 1976 Veierland, Vestfold, Norja) oli norjalainen kirjailija. 

Bjørneboen esikoisteos vuodelta 1951 on sarja *Dikt*. Sitä seurasivat runokokoelmat *Ariadne* (1953) ja *Aske, vind og jord* (1968). TeoksessaI *Før hanen galer* (1952) Bjørneboe käsittelee ihmisille tehtyjä lääketieteellisiä kokeita. Romaanissa *Jonas* (1955) hän vastustaa autoritaarista koulujärjestelmää, teoksessa *Den onde hyrde* (1960) hän käsittelee kriminaalihuoltoa. Teos *Uten en tråd*, vuodelta 1966 herätti kohua, ja se kiellettiin pian sen vapaan sukupuolimoraalin vuoksi. Hänen merkittävimpinä teoksinaan pidetään trilogiaa "Bestialitetens historie". Siihen sisältyvät teokset: *Vapauden hetki*, *Kruttårnet* ja *Stillheten*. Trilogia on mainuttu Karl Ove Knausgårdin romaanisarjassa "Min Kamp" hänen suosikkinaan. Trilogiasta on suomennettu vain ensimmäinen osa.

Teoksesta *Paha paimen* on tehty vuonna 1962 elokuva *[[Tonny (elokuva)|Tonny]]* jonka on ohjannut Nils R. Müller.

## Suomennetut teokset
* *Ankaran taivaan alla* (*Under en hårdere himmel*). Suomentanut Laila Järvinen. Karisto, 1957.
* *Hait: kertomus eräästä miehistöstä ja haaksirikosta* (*Haiene*). Suomentanut A.-M. Helminen]. Karisto, 1977. .
* *Jonas* (*Jonas*). Suomentanut Laila Järvinen. Karisto, 1956.
* *Paha paimen* (*Den onde hyrde*). Suomentanut Laila Järvinen. Karisto, 1963.
* *Talvi Bellapalmassa: kirjailija Hans Berlowin jälkeenjääneistä papereista* (*Vinter i Bellapalma*). Suomentanut Laila Järvinen. Karisto, 1959
* *Vapauden hetki: Heiligenberg-käsikirjoitus* (*Frihetens øyeblikk*). Suomentanut Elvi Nieminen. Karisto, 1968
;Näytelmät
* *Amputointi* (*Amputation*), suom. Kyllikki Heikkinen. Helsinki: Työväen näyttämöiden liitto r.y 1973 (näytelmämoniste)
* *Karhunkoppi* (*Til lykke med dagen*], säveltänyt Finn Ludt, suomentanut Aira Sinervo. Helsinki: Työväen Näyttämöiden Liitto [i.a.] (näytelmämoniste)
* *Tohtori Semmelweis* (*Semmelweis*), suom. Tuovi Laukkanen. Helsinki: Työväen Näyttämöiden Liitto 1969 (näytelmämoniste)
* *Lintujen ystävät* (*Fugleelskerne*), suom. Elvi Sinervo. Helsinki: Suomen Teatteriliitto [i.a.] (näytelmämoniste)

## Palkinnot ja tunnustukset
* Gyldendals legat 1972
* Kriitikkopalkinto 1973 teoksesta *Stillheten*
* Dobloug-palkinto 1974
* Riksmålsförbundets litteraturpris 1974

## Kirjallisuutta
* Nygren, Lars: "Nattsvart optimism", *Sommarhusets figur: En essäbok*, s. 103–116. Bonniers 1992.
* Rem, Tore: *Sin egen herre: En biografi om Jens Bjørneboe.* Cappelen Damm, 2009. 
* Rem, Tore: *Født til frihet: En biografi om Jens Bjørneboe.* Cappelen Damm, 2010. 
* Wandrup, Fredrik: *Jens Bjørneboe: Mannen, myten og kunsten.* Gyldendal, 1984.

## Aiheesta muualla
* Jens Bjørneboe. Norsk biografisk leksikon.
* Næss, Henning: Jens Bjørneboe og det politiske: En kommentar. Retrogarde.org.
Junts pel Sí

**Junts pel Sí** (**JxSí**) on vuoden 2015 Katalonian alueparlamenttivaaleja varten muodostettu vaaliliitto puolueista, jotka kannattavat Katalonian itsenäistymistä Espanjasta. Vaaliliitto teki itsenäistymisestä päävaaliteemansa ja sai alueparlamentin 135 paikasta vähän alle puolet eli 62. Se onnistui kuitenkin muodostamaan enemmistöhallituksen vaaliliittoon kuulumattoman mutta itsenäistymistä tukevan Candidatura d'Unitat Popular -puolueen avulla.

## Jäsenet

Vaaliliiton muodostaneet puolueet olivat Convergència Democràtica de Catalunya ja Esquerra Republicana.
Lisäksi mukana ovat pienpuolueet Demòcrates de Catalunya ja Moviment d'Esquerres sekä sitoutumattomia.

## Lähteet
Halford

**Halford** voi tarkoittaa ainakin seuraavia:

## Henkilöt
*Halford Mackinder, brittiläinen akateemikko
*Bruce Halford, brittiläinen F1-kuljettaja
*Charles Halford, yhdysvaltalainen näyttelijä
*Frank Halford, brittiläinen lentokonemoottorien suunnittelija
*Rob Halford, brittiläinen muusikko

## Muut

* Halford, yhdysvaltalainen metalliyhtye
Suomen Geopoliittinen Seura

**Suomen Geopoliittinen Seura** on tieteellinen seura, joka ilmoituksensa mukaan pyrkii edistämään Suomea koskevaa geopoliittista tutkimusta, keskustelua ja tietämystä. Se on perustettu 2016.

Seuran puheenjohtaja on Pekka Visuri ja varapuheenjohtaja Heikki Talvitie. Muut hallituksen jäsenet ovat Anders Blom, Jaakko Blomberg, Timo Hellenberg, Ilkka Herlin, Jaakko Kalela, Maria Lähteenmäki, Henrik Meinander ja Risto Volanen. Yhdistyksen sihteeri on Alex Kransman.

Yhdistyksen kotisivujen etusivulla oleva kartta on peräisin Halford Mackinderin teoksesta *The Geographical Pivot of History*.

## Kritiikkiä
Toimittaja Laura Halminen kirjoittaa Helsingin Sanomissa: "Matti Vanhasen (kesk.) taustatiimissä vaikuttaa taantumukselliseksi väitetyn Suomen geopoliittisen seuran perustajajäseniä." Sitä on epäilty jopa Vladimir Putinin vaikutuskanavaksi.

Seuran puheenjohtaja Pekka Viusuri on kiistänyt, että Suomen geopoliittisella seuralla olisi mitään tekemistä Venäjän intressien edistämiseen eikä seuralla ole yhteyksiä vuonna 2012 perustettuun Suomen Arktiseen Seuraan, jota on myös pidetty Venäjän intressien edistäjänä.

Helsingin yliopiston historian professori Henrik Meinander ei ole taas vakuuttunut Geopoliittisen seuran toiminnasta ja katsoo, ettei seura täytä tieteellisen seuran kriteerejä, koska seuran hallituksessa ei ole geopolitiikkaan perehtyneitä tutkijoita, vaan Meinanderin näkökulmasta innokkaita harrastajia, joista pääosa on YYA-Suomen virkakoneiston tuotteita.

## Lähteet
Candidatura d’Unitat Popular

**Candidatura d’Unitat Popular** (**CUP**) on vasemmistolainen Kataloniassa ja Valenciassa toimiva poliittinen puolue, joka tavoittelee Katalonian ja muitten katalaaninkielisten alueitten itsenäistymistä Espanjasta. Vuonna 2015 se sai Katalonian alueparlamentivaaleissa 10 paikkaa. Se ei ollut mukana Katalonian itsenäistymistä tavoittelevassa Junts pel Sí -vaaliliitossa, mutta tukee vaaliliittoon kuuluneitten puolueitten muodostamaa aluehallitusta itsenäisyyskysymyksissä ja turvaa näin ollen alueparlamentissa enemmistön tuen itsenäistymiselle.
Gowair Vacation Airlines

**Gowair Vacation Airlines** , myöhemmin **Aura Airlines SL**, oli espanjalainen lentoyhtiö, jonka omisti alun perin matkanjärjestäjä Gowaii. Se lensi tilauslentoja Madridin Barajasin kansainväliseltä lentoasemalta ja tarjosi lisäksi koneitaan muiden yhtiöiden käyttöön ACMI-vuokrasopimuksilla (*Aircraft, Crew, Maintenance and Insurance*).

Yhtiö vaihtoi nimekseen Aura Airlines tammikuussa 2021. Yhtiö kuitenkin lopetti toimintansa vuonna 2022.

## Laivasto
Elokuussa 2019:

* 3 Airbus A320-200

## Lähteet
Tanskan Länsi-Intian taaleri

**Taaleri** () oli Tanskan Länsi-Intian valuuttana vuosien 1849 ja 1917 välillä. Se oli myös Yhdysvaltain Neitsytsaarien valuuttana vuosien 1917 ja 1934 välillä.

## Lähteet
Luettelo Sastamalan julkisista taideteoksista ja muistomerkeistä

**Luettelo Sastamalan julkisista taideteoksista ja muistomerkeistä** sisältää Sastamalan kaupungissa olevat pysyvät patsaat, muistomerkit ja muistolaatat. Sastamala muodostettiin vuoden 2009 alussa Vammalan kaupungista sekä Mouhijärven ja Äetsän kunnista. Vammalaan oli aikaisemmin liitetty Karkku ja Tyrvää (1973) sekä Suodenniemi (2007). Keikyän ja Kiikan kunnat yhdistyivät Äetsäksi 1981. Viimeisimpänä Sastamalaan on liitetty Kiikoinen vuonna 2013.

__TOC__
## Luettelo

 Tässä luettelossa on 135 kohdetta. 

}
|1992
|
|
|-
|Valkoisten muistomerkki
|Karkun kirkon sankarihautausmaa, Riippiläntie 366
|Karkku
|
|
|
|
|
|-
|Valkoisten tyrvääläisten sankarihauta (Vapaussodassa kaatuneitten tyrvääläisten veljeshauta)
|Tyrvään hautausmaa
|Vammala
|
|
|
|
|
|-
|Vammaskosken sillan muistomerkki
|Sillan lounaissivussa
|Vammala
|
|
|
|
|
|-
|Vapaussodan muistomerkki
|Koippurintien varrella Suodenniemen kirkon vieressä
|Suodenniemi
|
| (patsas) ja  (sijoitus)
|1938
|
|
|-
|Veteraanien muistokivi
|Kunnanviraston edusta
|Kiikoinen
|
|
|1992
|
|
|-
|Wiikarin Oy:n vaneritehdas
|Puljusnokantie, Kiurala
|Karkku
|
|
|1970
|
|
|-
|Vlieten leven – Ajan virrassa
|Aittalahden veistospuisto, eteläkulma; Aittalahdenkatu 1
|Vammala
|
|
|1991
|
|
|-
|Without thinking too much
|Vexven seinä, Pajakatu 11
|Tyrvää
|
|
|2023
|
|
|-
|Yrittäjätammi ja laatta
|Vammaskosken pohjoispuolella sillan jälkeen vasemmalla, Asemakatu 2
|Vammala
|
|
|1965
|
|
|-
|Äideille
|Mouhijärven kirkon kirkkotarha
|Mouhijärvi
|
|
|
|
|
|-
|Äiti ja rukki
|Kiikan hallitalon piha
|Kiikka
|
|
|1978
|
|

|}

## Tyrvään pappilan veistospuiston teokset

## Lähteet
* 
* Pietilä Esko: *Kotiseutumme muistot. Sastamalan muistomerkkien sijainti ja historia.* Tyrvään Seudun Kotiseutuyhdistys 2002

### Viitteet

## Aiheesta muualla
*Sastamalan kaupungin veistosesittely kaupungin Youtube-kanavalla
Tanskan Länsi-Intian riikintaaleri

**Tanskan Länsi-Intian riikintaaleri** () oli Tanskan Länsi-Intian valuutta vuoteen 1849 asti. Se jaettiin 96:een *skillingiin*. Tanskan Länsi-Intian taaleri korvasi riikintaalerin.
Henrik Ylpeä

**Henrik X Ylpeä** (; noin 1108 – 20. lokakuuta 1139 Quedlinburg, Saksi) oli Welf-sukuinen Baijerin herttua, Saksin herttua (nimellä **Henrik II**) ja Toscanan rajakreivi.

Henrik X:n isä oli Baijerin herttua Henrik IX Musta. Hän tuli isänsä seuraajaksi vuonna 1126 ja nai seuraavana vuonna Gertrud Saksilaisen, jonka isä oli Saksan kuningas ja myöhempi keisari Lothar III. Henrik X liittyi pian sotaan Lotharin kilpailijoita, Hohenstaufenin hallitsijasukua vastaan. Italiaankin laajentunut sota jatkui vuoteen 1135 ja Henrik oli siinä yksi Lotharin tärkeimpiä komentajia.

Lotharin kuoltua vuonna 1137 ilman poikaa Henrik peri häneltä avioliittonsa kautta Saksin herttuan arvon, mikä teki hänestä Saksan mahtavimman ruhtinaan. Hän oli ehdolla myös uudeksi Saksan kuninkaaksi, mutta hänen valtansa rajoittamiseksi ruhtinaat valitsivatkin Hohenstaufen-sukuisen Konrad III:n. Konrad kieltäytyi tunnustamasta Henrikin oikeutta Saksiin sillä verukkeella, ettei sama henkilö olisi saanut hallita kahta herttuakuntaa. Kiistan seurauksena Henrikille langetettiin heinäkuussa 1138 valtakunnankirous ja hänet karkotettiin sekä Saksista että Baijerista. Tästä sai alkunsa yli sata vuotta jatkunut sota Welfien ja Hohenstaufeneiden välillä. Henrik onnistui vuonna 1139 valloittamaan armeijoineen takaisin osan Saksista ja valmisteli Quedlinburgissa sotaretken jatkamista Baijeriin, kun hän äkisti kuoli. Seuraajaksi tuli hänen poikansa Henrik Leijona, joka sai lopulta takaisin Saksin vuonna 1142 ja Baijerin vuonna 1156.

## Lähteet

## Aiheesta muualla
Satyriconin diskografia

Tämä artikkeli käsittelee Satyriconin diskografiaa.

## Studioalbumit
* 
* 
* 
* 
* 
* 
* 
* 
* 
* 

## EP:t
* 
* 
* 

## Kokoelmat
* 
* 

## Livealbumit
* 

## Split-albumit
* 

## Singlet
* "Fuel for Hatred" (2003)
* "K.I.N.G." (2006)
* "The Pentagram Burns" (2006)
* "Black Crow on a Tombstone" (2008)
* "Our World, It Rumbles Tonight" (2013)
* "Deep Calleth Upon Deep" (2017)
* "To Your Brethren in the Dark" (2017)

## Demot
* 
* 

## Videotallenteet
* 
* 

## Musiikkivideot
* "Mother North" (1996)
* "Fuel for Hatred" (2002)
* "K.I.N.G." (2006)
* "The Pentagram Burns" (2006)
* "Black Crow on a Tombstone" (2008)
* "Phoenix" (2018)
Korvasienet

**Korvasienet** (*Gyromitra*) on kotelosieniin luettava suku. Suvun eräissä lajeissa on gyromitriiniä, joka on tappavan vaarallinen solumyrkky. Tätä myrkkyä esiintyy etenkin useissa korvasienilajeissa ja myös pohjanpiispanhiipassa, ei kuitenkaan sangen samantapaisissa lajeissa kuten piispanhiipassa eikä lehtokorvasienessä.

## Lajeja
* Pohjanpiispanhiippa (*Gyromitra ambigua*)
* *[[Gyromitra bubakii]]*
* *[[Gyromitra californica]]*
* Korvasieni (*Gyromitra esculenta*)
* *[[Gyromitra fluctuans]]*
* Lehtokorvasieni (*Gyromitra gigas*)
* *[[Gyromitra korfii]]*
* *[[Gyromitra inflata]]*
* Piispanhiippa (*Gyromitra infula*) 
* *[[Gyromitra leucoxantha]]*
* Kaitakorvasieni (*Gyromitra longipes*)
* *[[Gyromitra mcknightii]]*
* Kesäkorvasieni (*Gyromitra sphaerospora*)
* *[[Gyromitra splendida]]*
* Lattakorvasieni (*Gyromitra warnei*)

## Lähteet

## Aiheesta muualla
* UniProt: Taxonomy - ''Gyromitra'' 
* Global Biodiversity Information Facility (GBIF): ''Gyromitra''
Deep Calleth upon Deep

__NOTOC__
**Deep Calleth upon Deep** on Satyriconin yhdeksäs studioalbumi, joka julkaistiin 22. syyskuuta 2017 levymerkillä Napalm Records. Albumi äänitettiin alkuvuonna 2017 Oslossa, Norjassa sekä Kanadan Vancouverissa, ja sen tuotti Mike Fraser. Albumin julkaisua seuraa Euroopan kiertue.

Albumin kansikuva on rajaus Edvard Munchin maalauksesta *Dødskyss* (1899).

## Kappaleet
#
#
#
#
#
#
#
#

## Kokoonpano
### Yhtye
* Satyr – laulu, kitara, kosketinsoitin, basso
* Frost – rummut

### Sessiomuusikot
* Anders Odden – kitara, basso
* Håkon Kornstad – taustalaulu (kappaleet 4 ja 5), saksofoni (kappale 6)

### Tuotanto
* Mike Fraser – tuottaja, äänittäjä, miksaaja

## Arvostelut
* Imperiumi (Janne Rintala): 7/10
* Imperiumi (Serpent): 6/10
* Inferno: 
* Metalliluola: 7/10
* Soundi: 

## Lähteet

## Aiheesta muualla
* 
*
Allyyliasetaatti

**Allyyliasetaatti** (C5H8O2) on tyydyttymättömiin estereihin kuuluva orgaaninen yhdiste. Rakenteeltaan se on allyylialkoholin ja etikkahapon esteri. Yhdistettä voidaan käyttää orgaanisen kemian synteeseissä lähtöaineena.

## Ominaisuudet, valmistus ja käyttö
Allyyliasetaatti on huoneenlämpötilassa väritöntä nestettä, jolla on pistävä haju. Yhdiste liukenee hieman veteen ja hyvin useisiin orgaanisiin liuottimiin. 

Allyyliasetaattia valmistetaan propeenin, etikkahapon ja hapen välisellä reaktiolla. Katalyyttinä reaktiossa toimii palladium ja reaktio tapahtuu 160&ndash;180 °C:n lämpötilassa. Katalyyttinä voi olla lisäksi alkalimetalliasetaatteja tai rauta- ja vismuttiyhdisteitä. Reaktiossa muodostuu välivaiheena organopalladiumkompleksi. Suurin osa allyyliasetaatista hydrolysoidaan happamissa olosuhteissa allyylialkoholiksi. Allyyliasetaatista voidaan valmistaa myös allyylikloridia, allyylisyanidia ja metateesireaktioilla polymeerejä. Allyyliasetaattia voidaan myös käyttää täiden ja muiden hyönteisten häätämiseen ja aromiaineena.

## Lähteet
Bessatsu Shōnen Magazine

**Bessatsu Shōnen Magazine** () on Japanissa kuukausittain ilmestyvä mangalehti, jota julkaisee Kōdansha. Lehti perustettiin syyskuussa 2009 Kōdanshan toisen lehden, Shūkan Shōnen Magazinen, spin-offiksi.

## Lähteet

## Aiheesta muualla
* Viralliset kotisivut 
*
Cold Dark Place

**Cold Dark Place** on Mastodonin EP-levy, joka julkaistiin 22. syyskuuta 2017 levymerkillä Reprise Records.

Kappale ”Toe to Toes” julkaistiin digitaalisessa muodossa 1. syyskuuta 2017, jonka latauskoodi jaettiin albumin ennakkotilanneille.

## Kappaleet
#
#
#
#

## Lähteet
Šah’tarskin piiri

**Šah’tarskin piiri** (, ) on hallinnollinen piiri Ukrainan Donetskin alueen itäosassa. Piiri rajoittuu idässä Luhanskin alueeseen ja etelässä osin Venäjän Rostovin alueeseen.

Ukrainan tilastokeskus arvioi kokonaan maaseutuväestöstä koostuvan piirin asukasluvuksi 19&nbsp;115 ihmistä (1.1.2017). Piirin hallinnollinen keskus on Šah’tarskin kaupunki (49&nbsp;482 as., 2017), joka ei kuitenkaan kuulu Šah’tarskin piiriin vaan muodostaa oman kaupunkipiirinsä neljän kaupunkityyppisen taajaman kanssa. 

Itä-Ukrainan sodan seurauksena piiri on kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin. Venäjän osuus näiden kapinallisten tukemisessa kävi selkeästi ilmi esimerkiksi piirissä sijaitsevan Hraboven kylän lähelle pudonneen Malaysia Airlinesin lennon 17 tapauksessa. Kansainvälinen tutkijalautakunta osoitti, että tämä siviililentokone ammuttiin alas Venäjältä tuodulla Buk-ohjuksella kapinallisalueelta käsin, ja ohjuksen laukaisualusta ajettiin pian alasampumisen jälkeen takaisin Venäjälle.

## Lähteet

## Aiheesta muualla
Adamson

**Adamson** on sukunimi. Se on muun muassa seuraavien henkilöiden sukunimi:

* Amandus Adamson (1855–1929), virolainen taiteilija, kuvanveistäjä ja akateemikko
* Andrew Adamson (s. 1966), uusiseelantilainen elokuvaohjaaja
* Eva Adamson, suomalainen näyttelijä
* George Adamson (1906–1989), brittiläinen villieläinten suojelija
* Harold Adamson (1906–1980), yhdysvaltalainen sanoittaja
* James C. Adamson (s. 1946), yhdysvaltalainen astronautti
* Joy Adamson (1910–1980), brittiläinen kirjailija
* Michele Adamson, brittiläinen tuottaja ja DJ
* Nelly Adamson Landry (1916–2010), belgialais-ranskalainen tennispelaaja
* Robert Adamson (s. 1985), yhdysvaltalainen näyttelijä
* Stuart Adamson (1958–2001), brittiläinen muusikko.

## Kuvitteellisia henkilöitä
* Adamson, samannimisen sarjakuvan päähenkilö.
Operation Blowdown

**Operation Blowdown** oli Australian armeijan 18. kesäkuuta 1963 tekemä suuri koeräjäytys Cape Yorkin niemimaalla Australian pohjoisosassassa, nykyisen Iron Rangen kansallispuiston alueella.

Räjäytys tehtiin tavanomaisella räjähteellä. Myös Ison-Britannian ja Yhdysvaltain sotilaita oli mukana. Räjäytyksen valmisteluvaiheessa viidakkoon raivattiin käytäviä ja tuotiin sotilaskalustoa. Armeijan 24. rakennuseskadroona rakensi tornin, johon asennettiin 45 tonnin TNT-räjähdyspanos 41 metrin korkeuteen maan pinnasta. Alue tyhjennettiin ihmisistä ja räjähdyspanos laukaistiin kauko-ohjauksella kello 8:30. 

Räjähdyksen jälkeen joukot siirtyivät räjähteen tuhoalueelle.  Armeija tutki näin joukkojen kykyä edetä paineaallon tuhoamassa metsässä. Tuhoalueella oli muun muassa metrin paksuinen lehtikerrostuma. Ajoneuvot juuttuivat siihen kiinni. Virallisesti ei koskaan kerrottu, että kokeen tarkoitus oli tutkia ydinaseen vaikutusta Vietnamin viidakossa, jossa oli alkamassa sota.

## Tuhot
SSM-N-8 Regulus

Chance Vought **SSM-N-8 Regulus I** on yhdysvaltalainen, ydinkärjellä varustettu taktinen laivaston risteilyohjus. Sen kehitystyö alkoi vuonna 1947. Ohjuksen ensilento oli 1951. Asetyyppi oli käytössä Yhdysvaltain laivastossa vuosina 1955–1964. Ohjuksen lyhykäinen kantama (900&nbsp;km) ja matala, alisooninen lentonopeus (950&nbsp;km/h) eivät olleet USN:n kannalta haittaavia tekijöitä omalla aikakaudellaan. Regulus I-ohjuksia oli palveluskäytössä arviolta 500 yksilöä. Niihin voitiin liittää joko fissiopommi (W5) tai lämpöydinpommi (W27) taistelukärjeksi.

Tätä nimenomaista asetyyppiä hyödynsi Yhdysvaltain laivastossa kaikkiaan 4 raskasta risteilijää, 5 sukellusvenettä sekä 10 lentotukialusta,  eli 19 laivaston sota-alusta. Ohjustyyppi oli käytössä Kuuban kriisin aikaan. Ohjuksen lähetti matkaan 2 kappaletta *booster-raketteja*, jonka jälkeen matkamoottori alkoi toimia. Regulus I:n ajomoottori oli 20&nbsp;kN työntövoiman omaava Allison J33-A14 -suihkumoottori.

Regulus-ohjuksesta kehitettiin hypersooninen eli yli äänen nopeudella toimiva SSM-N-9 *Regulus II* -tyyppi, muttei se kerinnyt saavuttaa mainittavaa palvelusuraa. Pitkän kantaman (yli 1&nbsp;000&nbsp;mpk) ballistinen ohjus Polaris syrjäytti sen melkoisen nopeasti. 

## Lähteet
*http://www.astronautix.com/r/regulus1.html
*http://www.vought.org/products/html/regulus.html
*http://www.flightmuseum.com/missiles/chance-vought-ssm-n-8-regulus-ii/ 
*Lappi, Ahti: *Ilmatorjunta Kylmässä Sodassa*, Ilmatorjuntasäätiö, Jyväskylä, 2003 (Gummerus). . (s. 34)

## Aiheesta muualla

*http://www.wa3key.com/regulus.html
*http://www.designation-systems.net/dusrm/m-15.html

### Viitteet
Von Hertzen Brothersin diskografia

Tämä artikkeli käsittelee Von Hertzen Brothersin diskografiaa.

## Studioalbumit

## Kokoelmat
*  

## Livealbumit

* *Live at Tavastia* (2024)

## Singlet
* ”Immortal Life”
* ”Devil of a Girl” 
* ”Let Thy Will Be Done” (promo)
* ”Kiss a Wish”
* ”In Your Arms” (promo)
* ”Disciple of the Sun” (promo) 
* ”In the End” (promo)
* ”Freedom Fighter” (promo)
* ”Faded Photographs” (promo)
* ”Miracle”
* ”Angel’s Eyes”
* ”Gloria”
* ”Always Been Right”
* ”Flowers and Rust”
* ”Insomniac”
* ”Coming Home”
* ”New Day Rising”
* ”Hold Me Up”
* ”Sunday Child”
* ”All of a Sudden, You’re Gone”
* ”You Dont Know My Name (Live at Tavastia 2023)”
* ”Sunday Child (Live at Tavastia 2023)”
* ”Starlings”
* ”Ascension Day”

## Musiikkivideot
* ”Let Thy Will Be Done”
* ”Kiss a Wish”
* ”In the End”
* ”Freedom Fighter”
* ”Angel’s Eyes” 
* ”Miracle”
* ”Always Been Right” 
* ”Flowers and Rust”
* ”Insomniac”
* ”Coming Home”
* ”New Day Rising”
* ”Hold Me Up”
* ”All of a Sudden, You’re Gone”
* ”Ascension Day” (lyriikkavideo)

## Lähteet
SM-62 Snark

Northrop **SM-62 Snark** on yhdysvaltalainen pitkän kantaman strateginen risteilyohjus. Ohjus saattoi kuljettaa taistelukärkenään yhden, W39-tyyppisen 3,5–3,8 megatonnin lämpöydinräjähteen. Ohjus oli alisooninen (0.95 Machia, 1&nbsp;044&nbsp;km/h) ja se käytti Pratt & Whitney J-57 suihkumoottoria matkamoottorinaan. Ohjuksen kantama oli mannertenväliseksi luokiteltava 10&nbsp;200&nbsp;km. Maksimi lentokorkeus oli 18&nbsp;300 metriä, joten Snark oli torjuntahävittäjille hyvin vaikea tavoittaa. Ilmatorjuntaohjukset (tuolloin lähinnä S-75) ylsivät SM-62 Snarkin toimintakorkeuteen.

Suurin osa ohjuksen koelaukaisuista toteutettiin Cape Canaveralissa, Floridassa. Ohjuksen kehitysohjelma alkoi varhain toisen maailmansodan jälkeen vuonna 1946. Aluksi ohjustyypin nimenä oli *Boojum*. Snark-risteilyohjukseen kaavailtiin muita ydinkärkiä, ainakin W15:ta, mutta se lienee ollut tähän käyttöön liian painava omamassaltaan (lähes 3&nbsp;500&nbsp;kg).

Pääasiallinen SM-62 Snark -ohjuksen käyttäjä sen lyhykäisen palvelusuran aikana oli Strategic Air Command eli SAC. Ohjus oli tarkoitettu korvaamaan raskaita pommituskoneita (kuten B-36, B-47 ja B-50), sekä estämään niiden miehistötappioita. Pitkän kantaman ohjusaseena SM-62 oli ensimmäinen lajissaan. Inertiaaliseen suunnistukseen perustuva ohjausjärjestelmä toi 2,4&nbsp;km:n (2&nbsp;400&nbsp;m) osumatarkkuuden (CEP). Kaikkiaan 30 kappaletta tämän tyypin ohjusasetta valmistettiin.

SM-62 Snark oli käytössä vain lyhyen aikaa, eli noin vajaat kolme vuotta (1959–1961). Yhdysvaltain presidentti John F. Kennedy lakkautti Snark-ohjusohjelman. Asetyypin korvasivat hyvin nopeassa tahdissa ballistiset ohjukset. SM-61 Snarkin kehitysohjelmaa ja sen kalleutta on jälkikäteen arvosteltu, jopa irvailevasti. Yksikköhinta on ollut 4,1 miljoonaa Yhdysvaltain dollaria (USD). Ilmatorjunnan tarkastaja, evp. eversti Ahti Lappi kuvailee kuitenkin tätä ohjustyyppiä tärkeäksi kehitykseen liittyneeksi merkkipaaluksi.

## Lähteet
*Lappi, Ahti: *Ilmatorjunta kylmässä sodassa*, Ilmatorjuntasäätiö, Jyväskylä, 2003 (Gummerus). . (s. 32–34).

### Viitteet

## Aiheesta muualla
*https://missilethreat.csis.org/missile/snark/
*https://www.military-history.org/articles/back-to-the-drawing-board-the-sm-62-snark.htm
*http://afspacemuseum.org/displays/Snark/ 
*http://www.nationalmuseum.af.mil/Visit/Museum-Exhibits/Fact-Sheets/Display/Article/196745/northrop-sm-62-snark/
*http://users.vermontel.net//~tomh/AIRCRAFT/BRIEFS/SM62.html
*http://w3.uwyo.edu/~jimkirk/snark.html
Novoazovskin piiri

**Novoazovskin piiri** (, ) oli hallinnollinen piiri Ukrainan Donetskin alueen kaakkoisosassa. Piirin hallinnollinen keskus oli Novoazovskin kaupunki (; 11&nbsp;440 as. 2017). Itä-Ukrainan sodan seurauksena piiri on itäosiltaan kuulunut vuodesta 2014 Ukrainan hallituksen kontrollin ulkopuolelle jääneisiin, Venäjän sotilaallisesti ja poliittisesti tukemiin separatistialueisiin.

Ukrainan korkeimman neuvoston päätöksellä kesällä 2020 Ukrainan aluehallintoa uudistettiin. Heinäkuussa 2020 piirien lukumäärää supistettiin huomattavasti. Useita separatistialueen piirejä yhdistettiin laajemmaksi Kalmiusken piiriksi, ja (de jure) Novoazovskin piirin laillinen asema aluehallinnollisena yksikkönä päättyi. 

Ukrainan tilastokeskus arvioi piirin väkiluvuksi 27&nbsp;618 ihmistä (1.1.2017). Kaupunkilaisiksi heistä tilastoitiin runsas puolet: Novoazovskin kaupungin ja Sjedoven kaupunkityyppisen taajaman asukaat (2&nbsp;622 as.).

## Lähteet

## Aiheesta muualla
Espoonkartanonsillat

**Espoonkartanonsillat**-nimellä kutsutaan joskus kahta peräkkäistä Espoon kartanon aikoinaan rakennuttamaa kiviholvisiltaa yhdystiellä 11310 eli Kuninkaankartanontiellä Espoon Espoonkartanon kaupunginosassa:

* Espoon kartanon Qvarnbron silta (Espoon kartanon silta numero I, Qvarnbro) on viimeistään vuonna 1778 valmistunut silta
* Espoon kartanon Sågbron silta (Espoon kartanon silta numero II, Sågbro) on vuosien 1778 ja 1816 välillä valmistunut museosilta
Demerara

**Demerara** () on historiallinen alue Etelä-Amerikan pohjoisrannikolla, joka sijaitsee nykypäivän Guyanassa. Alue oli Alankomaiden siirtomaa vuosina 1745–1815 ja Brittiläisen Guayanan kreivikunta vuosina 1838–1966. Sen pääkaupunki oli Georgetown, joka on nykypäivän Guyanan pääkaupunki. 

Sana ”Demerara” tulee arawakinkielisestä sanasta ”Immenary” tai ”Dumaruni”. 

## Lähteet

## Aiheesta muualla
Essequibo (siirtomaa)

**Essequibo** () oli Alankomaiden siirtomaa Essequibo-joella Etelä-Amerikan pohjoisrannikolla vuodesta 1616 vuoteen 1814. Siirtomaa muodosti osan siirtomaista, jotka tiedetään nimellä Alankomaiden Guayana. Alue luovutettiin Yhdistyneelle kuningaskunnalle 20. marraskuuta 1815. 

## Lähteet
* 

## Aiheesta muualla
Berbice

**Berbice** on alue Guyanan Berbicejoella, joka oli vuodesta 1627 vuoteen 1815 Alankomaiden siirtomaana. Siirtomaan tullessa luovutetuksi Britannialle vuonna 1815 se yhdistettiin lopulta Essequibon ja Demeraran siirtomaiden kanssa, jolloin siitä tuli Brittiläinen Guayana vuonna 1831. 26. toukokuuta 1966 Brittiläinen Guayana itsenäistyi Guyanana.

## Lähteet

## Aiheesta muualla
Pippurirannikko (Liberia)

**Pippurirannikko** oli eurooppalaisten kauppiaiden antama nimitys Länsi-Afrikan rannikon alueelle Cape Mesuradon ja Cape Palmasin välillä. Se on nykypäivän Liberiaa. Alue sai nimensä meleguettapippurista. Melaguetta oli arvokas mauste, jota käytettiin sekä maustamiseen, että lääkkeenä. Se tunnettiin myös **Guinean pippurina**, joka 1400-luvulla vastasi avossaan kultaa. Pippurirannikkoa on kutsuttu myös sanalla **Grain Coast** (Viljarannikko). 1700-luvun lopulta alkaen alueesta tuli Amerikoista vapautettujen orjien kotiseutu.

## Katso myös

* Norsunluurannikko
* Kultarannikko
* Orjarannikko

## Lähteet
Espanjan Länsi-Afrikka

**Espanjan Länsi-Afrikka** () oli Espanjan siirtomaa läntisessä Saharassa. Siirtomaa oli olemassa vuosien 1946 ja 1958 välillä ja koostui Ifnista, Cap Jubysta sekä Espanjan Saharasta.

Ensimmäinen espanjalainen saapui läntiseen Afrikkaan keskiajan loppupuolella. Hän saattoi olla Baleaareista kotoisin oleva matkailija Jaume Ferrer, joka katosi vuonna 1375 matkallaan Afrikan rannikolla tai yksi kastilialaisista, jotka rantautuivat Boujdouriin vuonna 1405 ja hyökkäsivät siellä karavaania vastaan.

## Lähteet

## Aiheesta muualla
The Astrud Gilberto Album

**The Astrud Gilberto Album** on brasilialaisen bossa nova -laulajan Astrud Gilberton esikoisalbumi, jonka Verve Records -levy-yhtiö julkaisi toukokuussa 1965. Albumi sijoittui Billboard 200 -musiikkilistan sijalle 41. Vuonna 2017 National Public Radio listasi albumin sijalle 73. *150 Greatest Albums Made by Women* -listalleen. 

## Kappaleet
# Once I Loved (Antônio Carlos Jobim, Vinícius de Moraes, Ray Gilbert)&nbsp;– 2.14
# Água de Beber (Antônio Carlos Jobim, Vinícius de Moraes, Norman Gimbel)&nbsp;– 2.20
# Meditation (Antônio Carlos Jobim, Newton Mendonça, Norman Gimbel)&nbsp;– 2.42
# ...and Roses and Roses (Dorival Caymmi, Ray Gilbert)&nbsp;– 2.37
# O Morro (Não tem Vez) (Antônio Carlos Jobim, Vinícius de Moraes)&nbsp;– 2.59
# How Insensitive (Antônio Carlos Jobim, Vinícius de Moraes, Norman Gimbel)&nbsp;– 2.51
# Dindi (Antônio Carlos Jobim, Aloysio de Oliveira, Ray Gilbert)&nbsp;– 2.44
# Photograph (Antônio Carlos Jobim)&nbsp;– 2.12
# Dreamer (Antônio Carlos Jobim, Gene Lees)&nbsp;– 2.03
# Só Tinha de Ser Com Você (Antônio Carlos Jobim)&nbsp;– 2.22
# All That’s Left Is to Say Goodbye (Astrud Gilberto, Antônio Carlos Jobim, Vinícius de Moraes)&nbsp;– 3.13

## Henkilöstö
*Astrud Gilberto&nbsp;– laulu
*Antônio Carlos Jobim&nbsp;– laulu, kitara (kappale 2)
*João Gilberto&nbsp;– kitara
*Joe Mondragon&nbsp;– basso
*Bud Shank&nbsp;– alttosaksofoni, huilu
*João Donato&nbsp;– piano
*Stu Williamson&nbsp;– trumpetti
*Milt Bernhart&nbsp;– pasuuna
*Guildhall String Ensemble&nbsp;– ensemble

## Arvostelut
*AllMusic: 

## Lähteet
Helsinki Graduate School of Economics

**Helsinki Graduate School of Economics** (Helsinki GSE) on taloustieteen huippuyksikkö Suomessa. Sen tehtävänä on turvata tohtorikoulutus kaikilla keskeisillä taloustieteen osa-alueilla. Yksikön toteuttamisesta vastaavat Aalto-yliopisto, Helsingin yliopisto ja Svenska Handelshögskolan. Yksikön avajaiset järjestettiin 24. lokakuuta 2018 Helsingin yliopiston juhlasalissa.

Valtion taloudellinen tutkimuskeskus, Suomen Pankki sekä opetus- ja kulttuuriministeriö olivat mukana tukemassa yksikön perustamista.

Maaliskuussa 2018 GSE:n akateemiseksi johtajaksi valittiin Otto Toivanen ja koulutuksesta vastaavaksi johtajaksi Hannu Vartiainen. 

## Katso myös
*Kansantaloustieteen valtakunnallinen jatkokoulutusohjelma
*Taloustieteellinen Yhdistys

## Lähteet
Benthamin rautatieasema

**Benthamin rautatieasema** on rautatieasema High Benthamin kaupungissa North Yorkshiressä. Se sijaitsee Leeds–Morecambe-radan varrella.

Asema avattiin 1. kesäkuuta 1850. Se sai uuden nimen, **Bentham High**, 1. marraskuuta 1851, mutta alkuperäiseen nimeen palattiin 1. toukokuuta 1876. Asemaa käytti 24&nbsp;150 matkustajaa kaudella 2017–2018.

## Lähteet
* 

### Viitteet